|  |  |
| --- | --- |
| Numri i lëndës: | 2019:075304 |
| Datë: | 13.06.2019 |
| Numri i dokumentit: | 00357536 |

**P.nr.18/19**

**NË EMËR TË POPULLIT**

**GJYKATA THEMELORE PEJE DEGA NË ISTOG – DEPARTAMENTI I PËRGJITHSHËM, Divizioni Penal,** sipas Gjyqtarit të vetëm Gjykues, Arben Mustafaj, me pjesëmarrjen e sekretares juridike Hale Ahmetaj, në lëndën penale kundër të pandehurit A V nga f.sh. Ll i B K. Istog, i akuzuar për vepër penale të ” sulmi ndaj personit zyrtar gjatë kryerjes së detyrës zyrtare” nga neni, 410 par.1 të KPRK-së, duke vendosur sipas aktakuzës së Prokurorisë Themelore ne Peje – Departamenti për Krime të Përgjithshme, me PP/II.nr.153/19 dt.04.02.2019 në seancën publike të shqyrtimit gjyqësor të mbajtur me dt. **11.06.2019,** në pranin e Prokurorit te Shtetit Arben Hoti, të pandehurit A V te dëmtuarit R B, dhe dëshmitares SH G, Gjykata të njëjtën ditë publikisht mori dhe shpalli, ndërsa me dt.13.06.2019 e përpiloj këtë:

# A K T GJ Y K I M

I pandehuri **A V,** i lindur me ... në f.sh. Ll i B K. Istog, ku edhe banon, i biri i B dhe nenës K e gjinisë Z, i martuar baba i 4 fëmijëve, me profesion taksist, ka te kryer shkollën e mesme, posedon letërnjoftimin me nr. .., i gjendjes se mesme ekonomike, Shqiptar, Shtetas i Republikës së Kosovës, i dënuar më parë nga ana e gjykatës, gjendet ne liri.

**ËSHTË FAJTOR**

**Për shkak se:**

Me dt... rreth orës .. min, ne shkollën fillore “F.N” fsh. Ll i B K-Istog, sulmon personin zyrtar, gjate kryerjes se detyrave zyrtare ne ate mënyre qe përderisa i dëmtuari R B kishte qene ne orën e mësimit i pandehuri A V prind i nxënësit B V, kishte hyre ne klase dhe pa i dhëne mundësin qe i dëmtuari te jep sqarim per rastin qe kishte te bënte me nxënësin – fëmijën e këtu të pandehurit, i pandehuri i drejtohet me fjalët “ ne kofsha unë gjalle nuk ki për te punuar ne ketë shkollë”, ashtu qe papritmas e godet me grusht ne koke, me ç rast ndërhyjnë drejtoresha e shkollës SH G dhe nxënësit te cilët arrijnë ta largojnë te dëmtuarin.

* me çka ka kryer vepër penale ” sulmi ndaj personit zyrtar gjatë kryerjes ë detyrës zyrtare” nga neni 410 par. 1 të KPRK-së.

Gjykata duke vendosur në kuptim të nenit 7,8,9,10,17,21,41,43,45,51,52,73,74, nenit 410 par.1 të KPRK-së, dhe nenit 359, 360, 361, 365, 366, 450, te KPPRK-së, të pandehurit i shqipton,

**DËNIM ME KUSHT**

Ashtu qe:

**1.T**ë pandehurit **A V,** Gjykata i përcakton dënim me burgim në kohëzgjatje prej **6 (gjashtë**) **muajsh,** i cili dënim nuk do të ekzekutohet nëse i pandehuri brenda afatit ligjor prej **1 (një) viti**, pas plotfuqishmërisë se këtij aktgjykimi nuk kryen ndonjë vepër të re penale.

**2.** I pandehuri obligohet që në emër të shpenzimeve procedurale të paguajë shumën prej **20 (njëzet) euro,** paushallin gjyqësor në shumë prej **20 (njëzet) euro**, si dhe në emër të taksës për kompensimin e viktimave të krimitshumën prej **30 (tridhjetë) euro,** të gjitha ne afat prej 15 ditësh nga dita e plotfuqishmërisë se këtij aktgjykimi.

**3**. I dëmtuari R (SH) B nga f.sh. LL K. Istog, për realizimin e kërkesës pasurore juridike udhëzohen në kontest të rregullt juridiko-civil.

**A r s y e t i m**

Prokuroria Themelore ne Peje - Departamenti për Krime të Përgjithshme, pranë kësaj Gjykate ka ngritë aktakuzën, me PP/II.nr.153/19 dt. 04.02.2019, ndaj te pandehurit A V nga f.sh. Ll i B K. Istog, duke e akuzuar për vepër penale “sulm ndaj personit zyrtar gjatë kryerjes së detyrës zyrtare “ nga neni 410 par. 1 të KPRK-së.

Gjykata ka mbajtur seancën fillestare me dt.02.04.2019, ku kanë marrë pjesë prokurori i shtetit Lumturije Hoxha dhe i pandehuri A V, pas leximit të aktakuzës nga prokurori i shtetit, i pandehuri ka deklaruar se nuk e pranon fajësinë për veprën penale me të cilën akuzohet, i njëjti njëkohësisht ka heqë dorë nga kërkesa për hudhjen e aktakuzës dhe kundërshtim të provave.

Gjykata ka mbajtur seancën gjyqësorë me dt.11.06.2019, ku kanë marrë pjesë prokurori i shtetit Arben Hoti, i pandehuri A V, si dhe i dëmtuari R B, si dhe dëshmitarja SH G.

I pandehuri në fillim të seancës deklaroj se e pranoj fajësinë për veprën penale për te cilën akuzohem, me vjen keq për rastin qe ka ndodhur dhe i kërkoj falje publike këtu te dëmtuarit R B, dhe ju premtoj se ne te ardhmen nuk do te bije ndesh me ligjin.

Pas deklarimit te pandehurit se e pranon fajësinë, Gjykata kërkojë mendimin e prokurorit të Shtetit i cili deklaroj se pajtohet me pranimin e fajësisë, i cili ka mbështetje ne provat qe gjenden ne shkresat e lendes, dhe është bere konform dispozitave ligjore.

Edhe i dëmtuari R B deklaroj se pajtohem me pranimin e fajësisë qe bëri i pandehuri.

Pas deklarimit te të pandehurit dhe dëgjimin e mendimit te prokurorit dhe të dëmtuarit, Gjykata konstatoj se i pandehuri pranon fajësinë ne mënyrë vullnetare dhe pa asnjë presion, i pandehuri është i vetëdijshëm për pasojat e pranimit te fajësisë, si dhe te gjitha kërkesat nga neni 248 par. 1 të KPPK-se janë përmbushur, andaj gjykata aprovon deklarimin për pranimin e fajësisë nga ana e të pandehurit.

Duke pas parasysh se gjykata, ka aprovuar pranimin e fajësisë nga ana e të pandehurit dhe ka vërtetuar se nuk ekziston asnjë rrethanë nga neni 253 par.1 pika 1.1, 1.2 dhe 1.3 të KPRK-së, si dhe faktin se janë plotësuar kushte nga neni 248 par 1 të KPPRK-së, atëherë në këtë çështje penale Gjykata konform nenit 326 par.1 të KPPRK-së, ka vazhduar më fjalën përfundimtare të palëve.

**Prokurori i shtetit ne fjalën përfundimtare deklaron:** me qenëse i akuzuari e pranoj fajësinë për veprën pe te cilën akuzohet dhe gjendja faktike konsiderohet e vërtetuar , prokuroria ne ketë fjalë përfundimtare i mbetet qe te deklarohet ne lidhje me rrethanat te cilat ndikojnë ne përcaktimin dhe llojin e lartësisë se dënimit, për qka gjykatës i propozoj qe me rastin e vendimmarrjes kundër te akuzuarit ti ketë parasysh si rrethanat lehtësues po ashtu edhe ato renduese dhe te njëjtin te shpall fajtor te dënoj sipas ligjit dhe te obligoj ne pa gurjen e shpenzimeve gjyqësore

**I dëmtuari R B ne fjalen përfundimtare deklaron :** nuk i bashkëngjitëm ndjekjes penale kundër te pandehurit, pasi qe familjen e tij e kam respektuar shumë dhe këtë veprim te tij ia fali para gjykatës , dhe po ashtu nuk kam ndonjë kërkesë pasurore juridike ne lidhje me ketë rast.

**I pandehuri A V ne fjalën përfundimtare deklaron:** se me vjen keq për atë qe ka ndodhur , i kërkoj falje te dëmtuarit, dhe ju premtoj se nuk do ti përsëris këto veprime ne te ardhmen.

Me faktet e ofruara si dhe pranimin e fajësisë nga ana e të pandehurit është vërtetuar se i njëjti me datë ..rreth orës .. min, ne shkollën fillore “F N” fsh. Ll i B K-Istog, sulmon personin zyrtar, gjate kryerjes se detyrave zyrtare ne ate mënyre qe përderisa i dëmtuari R B kishte qene ne orën e mësimit i pandehuri A V prind i nxënësit B V, kishte hyre ne klase dhe pa i dhëne mundësin qe i dëmtuari te jep sqarim per rastin qe kishte te bënte me nxënësin – fëmijën e këtu të pandehurit, i pandehuri i drejtohet me fjalët “ ne kofsha unë gjalle nuk ki për te punuar ne ketë shkollë”, ashtu qe papritmas e godet me grusht ne koke, me ç rast ndërhyjnë drejtoresha e shkollës SH G dhe nxënësit te cilët arrijnë ta largojnë te dëmtuarin.

Andaj nga gjendja e vërtetuar faktike si është përshkruar në dispozitiv të këtij aktgjykimi, pa dyshim rrjedh se në veprimet e të pandehurit A V qëndrojnë të gjitha elementet e veprës penale, “sulm ndaj personit zyrtar gjatë kryerjes së detyrës zyrtare” nga neni 410 par.1 lidhur të KPRK.

Sa i përket fajësisë gjykata ka gjetur se i pandehuri ketë vepër penale e ka kryer me dashje pasi që i njëjti ka qenë i vetëdijshëm për veprën e kryer dhe ka dëshiruar kryerjen e saj.

Gjatë procedurës penale nuk janë paraqitë rrethana të cilat do ta zvogëlojnë apo përjashtojnë përgjegjësinë penale të te pandehurit, kështu që i njëjti është penalisht përgjegjës për veprën e kryer.

Duke vendosur lidhur me llojin dhe lartësinë e dënimit, gjykata i ka vlerësuar të gjitha rrethanat lehtësuese dhe renduese ne kuptim te nenit 73dhe 74 te KPRK-se. Kështu si rrethana lehtësuese për të pandehurin,gjykata ka vlerësuar se i pandehuri ka treguar sjellje korrekte gjate shqyrtimit fillestar e për me tepër ka pranuar fajësinë dhe është ndier i përgjegjshëm për veprimet e tij, duke shprehur keqardhje për veprën e kryer dhe duke i kërkuar falje të dëmtuarit. Po ashtu edhe deklarimin e të dëmtuarit se nuk i bashkëngjitet ndjekjes penale kundër të pandehurit. Të gjitha këto rrethana kjo gjykatë i ka pranuar si rrethana lehtësuese ne dobi te të pandehurit.

Rrethana rënduese Gjykata gjeti shkallën e lartë të dashjes dhe pjesëmarrjes në veprën penale pasi qe i njëjti me paramendim e ka sulmuar mësimdhënësin i cili është në moshë të shtyrë, po ashtu si rrethanë renduese gjykata ka gjetur se i pandehuri deklaroj se edhe me parë ka qenë i dënuar nga gjykata për veprën penale të armëmbajtjes pa leje.

Gjykata ka ardhë ne përfundim se dënimi i shqiptuar te pandehurit është ne përputhje me shkallen e përgjegjësisë penale te tij dhe me intensitetin e rrezikimit te vlerave te mbrojtura te shoqërisë. Gjykata gjithashtu është e bindur se vendimi mbi dënim do te shërbej për arritjen e qëllimit te dënimit ne pengimin e te pandehurit ne kryerjen e veprave penale ne te ardhmen, por ai do te ndikoj edhe si preventive e përgjithshme për personat tjerë qe te përmbahen nga kryerja e veprave penale ne përputhje me nenin 41 te KPPK-se.

Duke u bazuar ne nenin 450 par.2 të KPPRK-së, gjykata ka përcaktuar shpenzimet dhe paushallin gjyqësor në shumë e përshkruar si në dispozitiv të këtij aktgjykimi.

Vendimi për kompensimin e viktimave të krimit është marrë, konform nenit 39 par. 3 nënpar. 3.1 të Ligjit nr. 05/L-036 për Kompensimin e Viktimave të Krimit.

Vendimi mbi udhëzimin e te dëmtuarit në kontest civil është marrë në kuptim të nenit 463 par. 1 dhe 2 të KPPRK-së.

Nga arsyet e cekura më lartë dhe me zbatimin e nenit 370 të KPPK-së është vendosur si në dispozitiv të këtij aktgjykimi.

**GJYKATA THEMELORE NË PEJË DEGA ISTOG**

**DEPARTAMENTI I PERGJITHSHEM PENAL**

**P.nr.18/19 më datë 11.06.2019.**

**Sekretarja Juridike Gjyqtari Gjykues**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_**

**Hale Ahmetaj Arben Mustafaj**

**KËSHILLA JURIDIKE:**

Palët që në afatin ligjor kanë paralajmëruar ankesë kanë

të drejtë që ankesën ta bëjnë në afat prej 15 ditësh,

nga dita e marrjes së aktgjykimit. Ankesa i dërgohet

Gjykatës se Apelit ne Prishtine e përmes kësaj Gjykate